የደቡብ ኮሪያ ፕሬዚዳንት ከሰሜን ኮሪያ ጋር ሰላማዊ ግንኙነት ለመፍጠር እንደሚሠሩ ገለጹ
አዲሱ የደቡብ ኮሪያ ፕሬዝዳንት ከሰሜን ኮሪያ ሰላማዊ ግንኙነትን ለመፍጠር መሥራት እንደሚያስፈልግ  ገልጸዋል ፡፡የደቡብ ኮሪያው ፕሬዝዳንት ከሰሜን ኮሪያ ጋር አዲስ የመረጃ ልውውጥ ሥርዓት ለመዘርጋትም  እንደሚንቀሳቀሱ ተናግረዋል ፡፡ፕሬዚዳንቱ ያሉት የተባበሩት መንግስታት ድርጅት የፀጥታው ምክር ቤት በፔዮንጊያንግ ላይ አዲስ ማዕቀብ ሊጥል መሆኑ ከተሰማ በኋላ ነው ፡፡እኤአ ከ1950 እስከ 1953 በደቡብ ኮሪያና ሰሜን ኮሪያ መካከል በተፈጠረ አለመግባባት  ሀገራቱ ወደ ጦርነት መግባታቸው የሚታወስ ሲሆን የሁለቱ አገራት ግጭትም በስምምነት ሊቆም ቢችልም እስካሁን  ድረስ ሁለቱ ሀገራት ያላቸው ግንኙነት ሆድና ጀርባ ሆኗል ፡፡ደቡብ ኮሪያ አሁን ዓለምን እያወገዘበ ያለው የሰሜን ኮሪያን  የኔውክለር ማበልጸግ ተግባር በተደጋጋሚ እንድታቆም ብትወተውትም ሰሜን ኮሪያ ጉዳዮን ጆሮ አልሠጠችም ፔውንጊያንግ፡፡አዲሱ የደቡብ ኮሪያ ተመራጭ ፕሬዝዳንት ሞን ጃይ ኢን ሀገራቸው ከሰሜን ኮሪያ ጋር ያላትን የመረጃ ልውውጥ ለማጠናከር የሚያስችል የመገናኛ  መሥመር ዝርጋታ እንደምታከናውን አስታውቀዋል፡፡ፕሬዝዳንቱ ለዘመናት ተወጥሮ ለቆየው የሁለቱ ሃገራት መፍትሄው ሰላማዊ ግንኙነት መፍጠር እንደሆነ  ይናገራሉ ፡፡ይህ የፕሬዝዳንቱ ንግግር በሁለቱ ሃገራት መካከል ተካሮ የነበረውን ግንኙነት ለማለሳለስ የታሰበ ነው እየተባለ ነው፡ይህ ተግባር አሁን የተባበሩት መንግስታት ድርጅት የጸጥታው ምክር ቤት  ሀገሪቱ አሻፈረኝ ባለችው የኔውክለር ማበልፀግ ተግባር እስከላቆመች ድረስ ማዕቀብ ሊጣልባት እንደሚችል ካሳወቀ በኃላ ነው አዲሱ የደቡብ ኮሪያ ፕሬዚደንት ንግግር ያደረጉት ፡፡ሰሜን ኮሪያ አዲስ የሚሳኤል ሙከራ ማከናወኗ ደግሞ አሁን ደቡብ ኮሪያ ጋር  ከሀገሪቱ ጋር ያላትን ግንኙነት እንድታጤነው እንዳደረጋት ነው የተገለፀው፡፡የደቡብ ኮሪያ የመንግስት ቃል አቀባይ ሊ ደክ ሄንግ  በበኩላቸው  እንደገለጹት ሀገራቸው አሁን ከመቼውም ጊዜ በላይ ከሰሜን ኮሪያ ጋር ያላትን ግንኙነት በተለይ ደግሞ በመረጃ ልውውጡ ዘርፍ እንዲሆን ፍላጎት እንዳላት አስታውቀዋል፡፡ከ1970ዎቹ ጀምሮ ሰሜንና ደቡብ ኮሪያ  በአዋሳኝ ድንበር አካባቢ ድንገተኛ መልዕክት የሚለዋወጡበት መስመር  የነበረ  ሲሆን እኤአ በ2016 ወዲህ ግን ፒዮንግያንግ የመረጃ መሥመሩ እንዲቋረጥ አድርጋለች  ።